**APSTIPRINĀTI**

ar Limbažu novada domes

28.10.2021. sēdes lēmumu

limbažu NOVADA pašvaldības NEKUSTAMĀ ĪPAŠUMA

**AUSEKĻA IELA 2, ALOJĀ , Limbažu novadā,**

trešĀS IZSOLES NOTEIKUMI

Rakstiskā izsolē, norēķinus veicot *euro*, tiek pārdots īpašums Ausekļa iela 2, Alojā, Limbažu novadā, kas sastāv no zemes 0,1854 ha platībā. Izsole tiek rīkota saskaņā ar Publiskas personas mantas atsavināšanas likumu un Publiskas personas finanšu līdzekļu un mantas izšķērdēšanas novēršanas likuma 3.pantu.

* 1. Pašvaldības nekustamā īpašuma - Ausekļa iela 2, Alojā, Limbažu novadā, turpmāk tekstā – „nekustamais īpašums”, izsoles noteikumi nosaka kārtību, kādā organizējama nekustamā īpašuma izsole atbilstoši „Publiskas personas mantas atsavināšanas likumam”.
  2. Izsoli organizē Alojas administrācijas Pašvaldības īpašuma privatizācijas un atsavināšanas komisija, turpmāk tekstā – komisija.
  3. Nekustamā īpašuma trešā izsole notiks Alojas administrācijā, Jūras ielā 13, Alojā, Limbažu novadā, 2021.gada 13. decembrī plkst.14:00.
  4. Nekustamā īpašuma izsoles veids – rakstiska izsole.
  5. Nekustamā īpašuma sākuma cena –1520,00 EUR (viens tūkstotis pieci simti divdesmit *euro*)
  6. Nodrošinājuma nauda – 10% apmērā no nekustamā īpašuma sākuma cenas, tas ir, 152,00 EUR (viens simts piecdesmit divi *euro*), kas jāiemaksā Alojas administrācijas bankas kontā AS „Swedbank”, bankas kods HABALV22, konta Nr. LV12HABA0551026085817. Nodrošinājums tiks uzskatīts par iesniegtu, ja augstāk minētā naudas summa būs ieskaitīta Alojas administrācijas bankas kontā.
  7. Reģistrācijas nauda – 15 EUR (piecpadsmit *euro,*), kas jāiemaksā Alojas administrācijas bankas kontā AS „Swedbank”, bankas kods HABALV22, konta Nr. LV12HABA0551026085817.
  8. Sludinājums par izsoli tiek publicēts portālā „Latvijas vēstnesis”, Alojas administrācijas mājas lapā [www.aloja.lv](http://www.aloja.lv).
  9. Izsoles rezultātus apstiprina Limbažu novada dome.

1. **Informācija par  nekustamo īpašumu.**
   1. Nekustamais īpašums atrodas Ausekļa iela 2, Alojā, kas sastāv no zemes ar kadastra apzīmējumu: 6607 001 0315, 0,1854 ha platībā. Zemes vienības plānotā izmantošana saskaņā Alojas novada teritorijas plānojumu 2013.-2024. gadam ir mazstāvu dzīvojamās apbūves teritorija.
   2. Nekustamais īpašums ir reģistrēts Vidzemes rajona tiesas Alojas pilsētas zemesgrāmatā ar nodalījuma Nr. 100000609742 uz pašvaldības vārda.
2. **Noteikumi dalībai izsolē.**
   1. Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt īpašumā nekustamo īpašumu, tajā skaitā, lauksaimniecībā izmantojamo zemi, atbilst likuma “Par zemes privatizāciju lauku apvidos” 28. panta un 28.1 panta nosacījumiem, noteiktajā termiņā ir izpildījusi izsoles noteikumos minētās prasības.
   2. Lai piedalītos izsolē, **izsoles pretendentu pieteikumi un citi dokumenti iesniedzami un reģistrējami no izsoles pasludināšanas dienas portālā „Latvijas vēstnesis”** **līdz 2021. gada 13. decembra pulksten 13:30 slēgtā aploksnē** Alojas administrācijā, Jūras ielā 13, Aloja, LV 4064. Pēc norādītā laika dokumenti netiek pieņemti.
   3. Līdz 2021. gada 13. decembra pulksten 13: 30 Alojas administrācijā, Jūras ielā 13, Alojā, Limbažu novadā, jāiesniedz šādi dokumenti:
      1. Fiziskai personai:
3. Pieteikums par piedalīšanos izsolē;
4. Kvīts par nodrošinājuma un reģistrācijas naudas samaksu;
   * 1. Juridiskai personai:
5. Pieteikums par piedalīšanos izsolē
6. Pārstāvja pilnvara;
7. Kvīts par nodrošinājuma un reģistrācijas naudas samaksu.
   1. Pieteikumā jānorāda:
      1. Fiziska persona - Iesniedzēja vārds, uzvārds, personas kods, deklarētās dzīvesvietas adrese;
      2. Juridiska persona – nosaukums, reģistrācijas numurs, juridiskā adrese;
      3. Norēķinu konta numurs kredītiestādē;
      4. Piedāvājuma summa, kas ir lielāka par Nekustamā īpašuma nosacīto cenu;
      5. Piekrišana izsoles noteikumiem.
   2. Uz aploksnes norāda:
      1. Aploksnes saņēmēju- “Alojas administrācijas Pašvaldības īpašumu privatizācijas un atsavināšanas komisija”;
      2. Izsoles veidu – rakstiska izsole;
      3. Izsoles objektu (nosaukumu, kadastra numuru);
      4. Izsoles pretendentu;
      5. Brīdinājumu “Līdz izsolei neatvērt”.
      6. Iesniegšanas laiku.
   3. Piedāvājumi, kas neatbilsts minētajām prasībām, uzskatāmi par nederīgiem.
   4. Pretendents ir tiesīgs grozīt vai atsaukt iesniegto piedāvājumu, rakstiski par to paziņojot Komisijai līdz piedāvājuma iesniegšanas termiņa beigām. Iepriekš iesniegtais piedāvājums netiek atgriezts atpakaļ, izsolē netiek izskatīts un tiek anulēts.
   5. Grozījumus piedāvājuma dokumentos pretendents noformē un iesniedz tādā pašā kārtībā kā piedāvājumus - slēgtā aploksnē, papildus norādot: “Piedāvājuma grozījumi nekustamā īpašuma Ausekļa iela 2, Alojā, Limbažu novadā, īpašuma
   6. tiesību rakstiskai izsolei”.
   7. Visas izmaksas, kas, saistītas ar pieteikumu sagatavošanu, sedz pretendents.

3.10. Pretendents var iesniegt vienu pieteikuma variantu. Pretendenta iesniegtie dokumenti netiek atdoti atpakaļ.

* 1. Komisijas atbildīgais loceklis reģistrē saņemtos pieteikumus to saņemšanas secībā, norāda saņemšanas datumu un laiku, kā arī izsoles pretendentu. Pieteikumus glabā slēgtā aploksnē līdz izsoles sākumam.
  2. Ziņas par izsoles pretendentiem un to skaitu netiek izpaustas līdz pat izsoles sākumam. Par ziņu neizpaušanu atbildīga ir Komisija.
  3. Izsoles dalībnieku reģistrācija tiek uzsākta pēc paziņojuma par izsoli publicēšanas portālā „Latvijas Vēstnesis”.
  4. Izsoles dalībnieks netiek reģistrēts, ja:
     1. Nav iesniedzis visus prasītos dokumentus;
     2. Vēl nav iestājies vai jau ir beidzies dalībnieku reģistrācijas termiņš.

1. **Izsoles vieta un laiks**
   1. **Pieteikumu atvēršana notiks 2021. gada 13. decembrī pulksten 14:00 Alojas administrācijas telpās, Jūras ielā 13, Alojā, Limbažu novadā**.
   2. Komisija 2021. gada 13. decembra pulksten 13:30 klātesošiem paziņo, ka pieteikumu pieņemšana ir pabeigta. Pēc šī paziņojuma vairs netiek pieņemti ne personiski iesniegti, ne arī pa pastu atsūtīti pieteikumi.
   3. Komisija 2021. gada 13. decembrī pulksten 14:00 klātesošiem paziņo, ka sākusies izsole.
   4. Pretendentu pieteikumu atvēršana ir atklāta un tos atver iesniegšanas secībā.
2. **Rakstveida izsoles kārtība**
   1. Viens no Komisijas locekļiem pēc izsoles pieteikuma atvēršanas nosauc izsoles Pretendentu, pieteikuma iesniegšanas datumu un laiku, Pretendenta piedāvāto pirkuma maksas apmēru un parakstās uz pieteikuma. Uz pieteikuma parakstās arī pārējie komisijas locekļi.
   2. Ja pieteikumā nav iekļauta šīs kārtības 3. punktā noteiktā informācija vai pieteikumā piedāvātais nekustamā īpašuma maksas apmērs ir vienāds ar vai mazāks par publicēto Nekustamā īpašuma nosacīto cenu, Komisija pieņem lēmumu par Pretendenta izslēgšanu no dalības rakstveida izsolē un pieteikumu neizskata.

5.3. Ja nepieciešams papildu laiks, lai izvērtētu Pretendentu pieteikumu atbilstību publicētajiem nekustamā īpašuma pirkšanas nosacījumiem, pēc pieteikumu atvēršanas Komisija paziņo laiku un vietu, kad tiks paziņoti rakstveida izsoles rezultāti.

5.4. Ja papildu izvērtējums nav nepieciešams, pēc visu pieteikumu atvēršanas komisija paziņo, ka rakstveida izsole pabeigta, kā arī nosauc visaugstāko maksu un Pretendentu, kas to nosolījis un ieguvis tiesības slēgt nekustamā īpašuma pirkuma līgumu.

5.5. Ja pēc visu pieteikumu atvēršanas izrādās, ka vairāki Pretendenti piedāvājuši vienādu augstāko cenu, Komisija veic vienu no šādām darbībām:

5.5.1. turpina izsoli, pieņemot rakstveida piedāvājumus no Pretendentiem vai to pārstāvjiem, kuri piedāvājuši vienādu augstāko cenu, ja tie piedalās pieteikumu atvēršanā, un organizē piedāvājumu tūlītēju atvēršanu;

5.5.2. rakstveida lūdz Pretendentus, kuri piedāvājuši vienādu augstāko cenu, izteikt rakstveidā savu piedāvājumu par iespējami augstāko cenu, nosakot piedāvājumu iesniegšanas un atvēršanas datumu, laiku, vietu un kārtību.

5.6.Ja neviens no Pretendentiem, kuri piedāvājuši vienādu augstāko cenu, neiesniedz jaunu piedāvājumu ar augstāku cenu saskaņā ar šī nolikuma 5.5.punktu, Komisija pieteikumu iesniegšanas secībā rakstveidā piedāvā minētajiem Pretendentiem slēgt pirkuma līgumu atbilstoši to nosolītajai cenai.

5.7. Izsoles dalībnieks, kurš ir nosolījis visaugstāko cenu, ar savu parakstu apliecina protokolā norādītās cenas atbilstību nosolītajai cenai.

5.8. Komisija ir tiesīga pārbaudīt izsoles pretendentu sniegtās ziņas. Pretendents netiek atzīts par izsoles uzvarētāju, ja tiek atklāts, ka izsoles pretendents ir sniedzis nepatiesas ziņas.

5.9. Komisijai ir tiesības pārtraukt izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu.

5.10. Komisija patur tiesības jebkurā brīdī pārtraukt izsoli, ja tā konstatē jebkādas nepilnības izsoles noteikumos.

5.11.Ja Informācijā par izsoles objektu noteiktajā termiņā nav iesniegts neviens pieteikums, Komisija var pagarināt pieteikumu iesniegšanas termiņu, pārējos izsoles nosacījumus atstājot negrozītus.

**6. Nenotikusi izsole**

6.1. Izsole var tikt uzskatīta par nenotikušu:

6.1.1. ja neviens izsoles pretendents nav iesniedzis pieteikumu;

6.1.2. neviens dalībnieks nav pārsolījis izsoles sākumcenu;

6.1.3. ja neviens no izsoles pretendentiem, kurš ieguvis tiesības slēgt pirkuma līgumu, nenoslēdz to noteiktajā termiņā;

6.1.4. ja tiek konstatēts, ka bijusi noruna kādu atturēt no piedalīšanās izsolē vai ja izsolē starp pretendentiem konstatēta vienošanās, kas ietekmējusi izsoles rezultātus vai tās gaitu;

6.1.5. ja īpašuma tiesības iegūst persona, kurai nav bijušas tiesības piedalīties izsolē.

* 1. Lēmumu par izsoles atzīšanu par nenotikušu pieņem Komisija 7 darba dienu laikā, par to paziņojot reģistrētiem izsoles dalībniekiem.

**7.Samaksas kārtība.**

* 1. Nosolītājam divu nedēļu laikā jāsamaksā par nosolīto nekustamo īpašumu sava piedāvātā augstākā cena, atrēķinot iemaksāto nodrošinājuma naudu. Nauda jāiemaksā Alojas administrācijas bankas kontā.
  2. Ja izsoles dalībnieks, kurš nosolījis augstāko cenu, divu nedēļu laikā no izsoles dienas, nesamaksā 7.1. punktā minēto summu, viņš zaudē izsolē iegūtās tiesības un zaudē iemaksāto nodrošinājumu un dalības maksu.
  3. Ja nosolītājs iepriekš noteiktajā laikā nav samaksājis nosolīto summu, komisijai ir tiesības piedāvāt pirkt nekustamo īpašumu pārsolītajam pircējam par viņa nosolīto augstāko cenu. Pārsolītajam pircējam ir tiesības divu nedēļu laikā no piedāvājuma saņemšanas dienas paziņot komisijai par nekustamā īpašuma pirkšanu par paša nosolīto augstāko cenu. Ja pārsolītais pircējs nesniedz atbildi noteiktajā termiņā, tiek uzskatīts, ka viņš ir noraidījis komisijas piedāvājumus. Ja pārsolītais pircējs piekrīt komisijas piedāvājumam, nosolītā summa jāsamaksā Komisijas noteiktajā termiņā.

1. **Izsoles rezultātu apstiprināšana un pirkuma līguma slēgšana.**
   1. Izsoles uzvarētājs uzņemas atbildību par iespējamiem zaudējumiem, kas radušies izsolāmajam nekustamajam īpašumam, laikā no izsoles uzvarētāja paziņošanas līdz pirkuma līguma slēgšanai.
   2. Izsoles protokolu apstiprina komisija 7 (septiņu dienu) laikā no izsoles dienas.
   3. Izsoles rezultātus apstiprina Limbažu novada dome tuvākajā domes sēdē, kas seko pēc notikušas izsoles.
   4. Pirkuma līgumu paraksta 7 (septiņu) dienu laikā pēc izsoles rezultātu apstiprināšanas dienas.
2. **Komisijas lēmuma pārsūdzēšana.**
   1. Izsoles dalībniekiem ir tiesības iesniegt sūdzību Limbažu novada domei par komisijas veiktajām darbībām 5 dienu laikā no izsoles dienas.
   2. Ja Komisijas lēmums tiek pārsūdzēts, pagarinās šo noteikumu 8.3.punktā noteiktais termiņš.

**1.pielikums**

Limbažu novada domes nekustamā īpašuma –

Ausekļa iela 2, Alojā, Limbažu novadā, trešās izsoles noteikumiem

**pieteikums**

**dalībai Limbažu novada domes nekustamā īpašuma Ausekļa iela 2, Alojā**

**izsolei**

Alojā, 2021.gada \_\_\_.\_\_\_\_\_\_\_\_\_\_\_\_\_\_\_\_\_

Iepazinies (-ušies) ar Izsoles noteikumiem, es/mēs, apakšā parakstījies (-ušies), vēlos (-amies) piedalīties Limbažu novada domes nekustamā īpašuma – Ausekļa iela 2, Alojā, Limbažu novadā, ar kadastra apzīmējumu 6607 001 0315, izsolē.

Ar šī pieteikuma iesniegšanu:

1. apņemos (-amies) ievērot visas Izsoles noteikumu prasības;
2. garantēju (-am) sniegto ziņu patiesumu un precizitāti;
3. esmu (-am) iepazinies (-ušies) ar izsoles objekta izsoles noteikumiem, pirkuma līguma projektu un piekrītu (-am) tā noteikumiem.

**Juridiska/ Fiziska persona**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nosaukums/ vārds, uzvārds

juridiskā vai dzīvesvietas adrese, tālruņa (faksa) Nr., e-pasta adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vienotais reģistrācijas Nr./ personas kods

bankas rekvizīti

jurid.personas likumiskā pārstāvja vai pilnvarotās personas amats, vārds un uzvārds, mob.tālr. Nr.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

piedāvātā cena par nekustamo īpašumu Ausekļa iela 2, Alojā, Limbažu novadā

Īpašuma tiesību neiegūšanas gadījumā, iemaksāto drošības naudu atmaksāt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_bankas kontu.

Z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiziskas personas vai juridiskas personas vadītāja (pilnvarotās personas) paraksts

**3.pielikums**

28.10.2021. Limbažu novada pašvaldības

nekustamā īpašuma Ausekļa iela 2, Alojā, Limbažu novadā,

izsoles noteikumiem

**Pirkuma līgums (*projekts*)**

Alojā, 2021.gada\_\_\_. \_\_\_\_\_\_\_\_\_\_\_\_\_\_\_

**Limbažu novada pašvaldības Alojas administrācija**, reģistrācijas Nr.40900033386 , ar juridisko adresi: Jūras iela 13, Aloja, Limbažu novads, tās izpilddirektora trešā vietnieka Aivara Krūmiņa personā, kurš rīkojas saskaņā ar Limbažu novada pašvaldības 2021. gada 1. jūlija saistošiem noteikumiem Nr.1 “Limbažu novada pašvaldības nolikums” un 2021. gada 29. jūlija Limbažu novada domes lēmumu Nr.102 “Par pilnvarojumiem Alojas administrācijai un Salacgrīvas administrācijai”, turpmāk tekstā **Pārdevējs**, no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts Pircējs, abi kopā saukti PUSES, *pamatojoties uz Limbažu novada domes 2021.gada \_\_\_.\_\_\_\_\_\_\_\_\_\_\_\_\_\_\_\_\_ lēmumu “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (protokols Nr.\_\_\_, \_\_\_\_.§)*, un vienojās par sekojošo:

1. **līguma priekšmets**
   1. Pārdevējs pārdod un nodod, bet Pircējs, pērk un pieņem nekustamo īpašumu Ausekļa iela 2, Alojā, Limbažu novadā, kadastra numurs 6607 001 0172, kas sastāv no zemes vienības ar kadastra apzīmējumu: 6607 001 0315, turpmāk tekstā – Objekts.
   2. Objekts Līguma noslēgšanas brīdī pieder Pārdevējam, ko apliecina Zemesgrāmatu apliecība.
2. **Līguma summa un norēķinu kārtība**
   1. Līguma summa ir \_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas samaksājama 100 % naudā, turpmāk saukta – Līguma summa.
   2. Līguma summa uz Līguma parakstīšanas dienu ir pārskaitīta Alojas administrācijas kontā AS „Swedbank”, bankas kods HABALV22, konta Nr. LV12HABA0551026085817, ko apliecina \_\_\_\_\_\_\_\_\_\_\_\_\_\_\_ maksājuma uzdevums Nr. \_\_\_\_\_\_\_\_\_\_\_\_.
3. **Līguma Izdevumu segšana**
   1. Visus izdevumus, kas saistīti ar Objekta pirkšanu un īpašuma tiesību pārreģistrēšanu un korroborēšanu zemesgrāmatā (tajā skaitā, bet ne tikai – amata atlīdzību zvērinātam notāram, nodevas un citus obligātos maksājumus), kā arī jebkurus citus izdevumus, kuri šai sakarā rodas vai radīsies, pilnībā apņemas segt Pircējs.
   2. Pircējs apņemas iesniegt nepieciešamos dokumentus zemesgrāmatu nodaļā Objekta korroborācijai uz sava vārda ne vēlāk kā viena mēneša laikā pēc Līguma noslēgšanas.
4. **Pārdevēja pienākumi**
   1. Pēc Līguma parakstīšanas Pārdevējs apņemas 5 (piecu) darba dienu laikā nodot Pircējam Objektu un nepieciešamos dokumentus, kas ir Pārdevēja rīcībā, Objekta korroborācijai Zemesgrāmatā, par ko tiek sastādīts pieņemšanas – nodošanas akts.
   2. Pārdevējs apņemas neieķīlāt Objektu vai kā citādi to vairāk neapgrūtināt, kā arī neatsavināt to kādai trešajai personai no šī Līguma noslēgšanas brīža līdz Pircēja īpašuma tiesības uz Objektu tiek korroborētas Zemesgrāmatā.
5. **PIRCĒJA PIENĀKUMI**
   1. PIRCĒJAM ir zināmi un saistoši visi īpašuma lietošanas tiesību ierobežojumi, kas nostiprināti zemesgrāmatā.
6. **Pušu apliecinājumi**
   1. Pārdevējs apliecina, ka līdz šī Līguma noslēgšanai Objekts nav nevienam citam atsavināts, un par to nav strīda, par kuriem Pircējam nebūtu zināms.
   2. Pircējs, parakstot šo Līgumu, apliecina, ka viņam ir zināms Objekta stāvoklis dabā, tā atrašanās vieta un lietošanas tiesību apgrūtinājumi, un viņam nav pretenziju pret Pārdevēju šajā sakarā, tagad, kā arī atsakās no tiesībām tādas celt nākotnē.
   3. Pircējs apliecina, ka viņam ir pilnībā saprotami Civillikuma 993.pants un 994.pants, ka nekustamā īpašuma nodošana nerada īpašuma tiesības, bet par nekustamā īpašuma īpašnieku atzīstams tikai tas, kas par tādu ierakstīts zemesgrāmatā.
7. **Citi noteikumi**
   1. Šis Līgums ir saistošs Pušu tiesību un saistību pārņēmējiem.
   2. Līgums stājas spēkā ar parakstīšanas brīdi un ir spēkā līdz Pušu saistību pilnīgai izpildei.
   3. Visus strīdus, kas rodas Līguma izpildes gaitā, Puses cenšas atrisināt pārrunu ceļā, ja tas nav iespējams, tad strīdu izskata vispārējās jurisdikcijas tiesa.
   4. Gadījums, kad viena Puse uzsāk strīdu (tajā skaitā – iesniedz prasību tiesā), nav uzskatāms par pamatu, lai nepildītu ar šo Līgumu uzņemtās saistības.
   5. Līgums atceļams, grozāms vai papildināms, tikai Pusēm rakstiski vienojoties, Vienošanās par izmaiņām Līgumā noformējama rakstveidā un Pušu parakstīta kļūst par šī Līguma neatņemamu sastāvdaļu.
   6. Līgums sastādīts latviešu valodā uz \_\_\_ lapām 4 (četros) eksemplāros, no kuriem divi eksemplāri tiek nodoti Pircējam, divi eksemplāri paliek Pārdevējam.
8. **PUŠU REKVIZĪTI**

|  |  |
| --- | --- |
| **Pārdevējs**  Limbažu novada pašvaldība  Alojas administrācija  Reģ.Nr. 40900033386  Jur. adrese: Jūras iela 13, Aloja  Limbažu novads, LV-4064  e-pasts: dome@aloja.lv  Banka: HABALV22  Konts: LV12HABA0551026085817  Banka: AS CITADELE  Konts: LV53PARX0027092540001  \_\_\_\_\_\_\_\_\_\_\_\_\_\_\_\_\_ /A.Krūmiņš/  (paraksts) (atšifrējums) | **Pircējs**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |